
Σύλληψη αλλοδαπού για ναρκωτικά στον Πειραιά 

Στη σύλληψη ενός 71χρονου αλλοδαπού (υπηκόου Η.Π.Α.) προέβησαν, μεσημβρινές ώρες χθες, στελέχη της Περιφερειακής Ομάδας Δίωξης Ναρκωτικών (Π.ΟΔΙ.Ν./Λ.Σ.-ΕΛ.ΑΚΤ.) του Κεντρικού Λιμεναρχείου Πειραιά, για παράβαση του Ν. 4139/13 «περί εξαρτησιογόνων ουσιών».
​Ειδικότερα, ο ανωτέρω επιβάτης κρουαζιερόπλοιου το οποίο βρισκόταν ελλιμενισμένο στο λιμένα Πειραιά, είχε στην κατοχή του τα κάτωθι:
1. μία (1) γυάλινη συσκευασία περιέχουσα κοκαΐνη συνολικού μικτού βάρους 7,84 γραμμαρίων.
1. ένα (1) πλαστικό δοχείο με αποσπάσματα φυτικής κάνναβης συνολικού μικτού βάρους 142, 88 γραμμαρίων.
1. έξι (6) αυτοσχέδια τσιγάρα με φυτικά αποσπάσματα κάνναβης, συνολικού μικτού βάρους 7,93 γραμμαρίων.
1. μία (1) συσκευασία με γλύκισμα κάνναβης συνολικού μικτού βάρους 35,29 γραμμαρίων,
1. μία (1) συσκευασία με γλύκισμα κάνναβης συνολικού μικτού βάρους 16,13 γραμμαρίων και
1. δύο (2) ατμιστές με έλαια κάνναβης.
Από το Κεντρικό Λιμεναρχείο Πειραιά, που διενεργεί την προανάκριση, κατασχέθηκαν οι ναρκωτικές ουσίες, οι οποίες πρόκειται να αποσταλούν στο Γενικό Χημείο του Κράτους.
Διαθέσιμο φωτογραφικό υλικό στην ιστοσελίδα www.hcg.gr.

